( 214 ) 
quelconques femmes, religieuses ou autres, trespassées ou 
vivans, pour quelconques cause que ce soit, tant soit griéve 
dolereuse ou desplaisant. 
Et pareillement ne facent telle vitupérable faulte, par rime 
ou proze quelconques, au a ae frere seigneur, 
prélat, baron, chevalier, escuier, , quelqu il 
soit, puis qu’il sera subget de la retenue de nostre amoureuse 
court et que ses nom et armes seront en nostre amoureux 
registre. 
Tout ce que dit est sur peine de effacier les armes de tel 
maleureux délinquant qui telz libelles diffamatoires aroit fait 
en sa personne ou fait faire par autres, 1 ou pluseurs. Et après 
icelles ses armes ainsy effaciées, on feroit paindre son escu de 
couleur de cendre, comme homme infâme, ennemy d’onneur et 
mort au monde, pour sa mauvaistié et veninieux corage estre 
apparant aux véans, tant en son vivant comme après ses jours. 
Et nientmains, son nom et seurnom demorroient escripz sur 
icelluy son escu, paint de couleur de cendres, affin que la gloire 
de sa renommée apparust aux regardans estre estainte et 
mauditte généramment par toutes terres. 
tem, a esté avizé que, pour exemple de l'amour souveraine 
avec dévotte entencion de bonnes euvres faire, sera fondée 
perpétuelment, sy tost que faire se porra, en la ditte églize de 
Sainte Katherine du val des escoliers, à Paris, une messe qui 
sera ditte et célébrée, à notte, solennelment, à diaque, soubs- 
diaque, et choriste, à son dorgues et deschant, chascun lundy 
de l’an, entre 1x et x heures. 
Pour laquelle messe ainsy fonder, seront achatées soixante 
livres parisis monnaie royale de rentes amorties, tout le plus 
seurment que faire se porra, à Ja bonne discrécion de Nous et 
de nostre amoureux conseil, en tel lieu ou place que avizé sera. 
Duquel amortissement des dictes soixante livres parisis de 
rente, dés maintenant, pour le tempz avenir, le roy nostre sou- 
verain Seigneur et Premier Grant conservateur de nostre 
